2. ΒΑΣΙΛΙΚΟΝ ΔΙΑΤΑΓΜΑ υπ' αριθ. 179 της 17/25 Φεβρ. 1970 (ΦΕΚ Α' 47) Περί μεταβιβάσεως αρμοδιοτήτων εις τους Νομάρχας και Επιθεωρητάς Εργασίας επί θεμάτων του Υπουργείου Εργασίας. Έχοντες υπ' όψιν: α)Τας διατάξεις του άρθρ. 4 του υπ' αριθ. 3200/ 1955 Νόμου "περί Διοικητικής Αποκεντρώσεως". β)Τας τοιαύτας του Α.Ν. 91/1967 "περί οργανώσεως, λειτουργίας και αρμοδιοτήτων του Υπουργείου Προεδρίας Κυβερνήσεως" και του εις εκτέλεσιν τούτου εκδοθέντος υπ' αριθ. 617/1967 Β. Δ/τος. γ)Την υπ' αριθ. 5724/Δ/5.3.1969 απόφασιν του Προέδρου της Κυβερνήσεως ως Υπουργού Προεδρίας Κυβερνήσεως (ΦΕΚ 162/1969, τ. Β') "περί καθορισμού των αρμοδιοτήτων του Υπουργού Αναπληρωτού, Υφυπουργού και Γενικού Γραμματέως Υπουργείου Προεδρίας Κυβερνήσεως" και δ)Την υπ' αριθ. 12/1970 γνωμοδότησιν του Συμβουλίου της Επικρατείας, προτάσει των Ημετέρων επί των Εσωτερικών, Αναπληρωτού Προεδρίας Κυβερνήσεως και Εργασίας Υπουργών, απεφασίσαμεν και διατάσσομεν: Άρθρον μόνον.-Μεταβιβάζονται εις τους Νομάρχας και Επιθεωρητάς Εργασίας αι κάτωθι αρμοδιότητες του Υπουργού Εργασίας: 1.Εις τους Νομάρχας. α)Διευθύνσεως Εργασίας: αα)Η συγκρότησις Επιτροπών Ρυθμίσεως Φορτ/ σεων Λιμένων και Ξηράς (άρθρ. 8 Ν.Δ. 4346/1964, κοινή απόφασις Αντιπροέδρου της Κυβερνήσεως και Υπουργών Οικονομικών και Εργασίας υπ' αριθ. 61300/3832/28.6.67). ββ)Η εποπτεία των Κ.Α.Φ. και των Επιτροπών Ρυθμίσεως Φορτοεκφορτώσεων ως προς το θέμα της εγκρίσεως χορηγήσεως δανείων εις τους εις αυτά υπαγομένους φορ/τάς μέχρι του 1/3 των αποθεματικών αυτών και εντός συνολικού ύψους καθοριζομένου ετησίως δι' αποφάσεως της Νομισματικής Επιτροπής και του Υπουργού Εργασίας. γγ)Η εκδίκασις εφέσεων κατά επιβαλλομένων ποινών εις τους μισθωτούς υπό των εργοδοτών βάσει Κανονισμών Εργασίας κεκυρωμένων παρά του Υπουργού Εργασίας κατά την διαδικασίαν του Ν.Δ. 3789/1957. δδ)Η υπό των παρ. 6 άρθρ. 7 και παρ. 1 άρθρ. 9 Β.Δ. 748/1966 "περί κωδικοποιήσεως, καταργήσεως, τροποποιήσεως και συμπληρώσεως των διατάξεων της κειμένης Νομοθεσίας, περί εβδομαδιαίας και Κυριακής αναπαύσεως και ημερών αργίας κ.λπ." παρεχομένη εις τον Υπουργόν Εργασίας εξουσία δια την ρύθμισιν των θεμάτων τούτων πλην της περιφερείας τέως Διοικήσεως Πρωτευούσης. β)Διευθύνσεως Αμοιβής Εργασίας: αα)Η συγκρότησις των Διοικητικών Διαιτητικών Δικαστηρίων (Νόμ. 3239/1955, Ν.Δ. 3755/1957, Ν.Δ. 4346/1964, Ν.Δ. 4352/1964, κοινή απόφασις Αντιπροέδρου της Κυβερνήσεως και Υπουργών Οικονομικών και Εργασίας υπ' αριθ. 79901/4285/ 19.7.1967). γ)Διευθύνσεως Απασχολήσεως: αα)Η συγκρότησις των Πρωτοδικειακών Επιτροπών Προνοίας Παλαιών Πολεμιστών (άρθρ. 7 Α.Ν. 244 της 14/17 Οκτ. 1936 "περί τροποποιήσεως και συμπληρώσεως και καταργήσεως διατάξεων του από 28/31 Οκτ. 1935 Α. Νόμου "περί προστασίας εφέδρων παλαιών πολεμιστών"). ββ)Η συγκρότησις των Τοπικών Συμβουλίων Προστασίας Απολυομένων εκ των τάξεων του Στρατού (άρθρ. 2 παρ. 2 και 3 Α.Ν. 1836/1951, κοινή απόφασις Αντιπροέδρου της Κυβερνήσεως και Υπουργών Οικονομικών και Εργασίας υπ' αριθ. 79901/4285/19.7.1967 και ομοία Πρωθυπουργού και Υπουργού Εργασίας, υπ' αριθ. 96744/6030/1969 ΦΕΚ 705/29.10.1969, τ. Β'). γγ)Η συγκρότησις των Συμβουλευτικών Επιτροπών Γραφείων Ευρέσεως Εργασίας (άρθρ. 9 Νόμ. 3252/55 και κοινή απόφασις Αντιπροέδρου της Κυβερνήσεως και Υπουργών Οικονομικών και Εργασίας υπ' αριθ. 79901/4285/19.7.1967). 2.Εις τους Επιθεωρητάς Εργασίας: α)Διευθύνσεως Αμοιβής Εργασίας: αα)Η επίλυσις των ατομικών εργατικών διαφορών. Παρακολούθησις των εκ της σχέσεως της εργασίας προκυπτουσών ατομικών διενέξεων ως των διαφόρων μορφών διακοπής της εργασίας και των εργατικών συγκρούσεων (απεργίαι, ανταπεργίαι κ.λπ.). Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. (Αντί για τη σελ. 54,21) Σελ. 54,21(α) Τεύχος 1292 - Σελ. 77 304 Αρμοδιότητα Νομάρχη σε εργατικά ζητήματα 15.Α.η.2 